CELEX: 62007TN0413
Language: mt
Date: 2007-11-14 00:00:00
Title: Kawża T-413/07: Rikors ippreżentat fl- 14 ta' Novembru 2007 — Bayern Innovativ vs L-UASI — Life Sciences Partners Perstock (LifeScience)

12.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 8/24
            
         Rikors ippreżentat fl-14 ta' Novembru 2007 — Bayern Innovativ vs L-UASI — Life Sciences Partners Perstock (LifeScience)
   (Kawża T-413/07)
   (2008/C 8/44)
   Lingwa tar-rikors: L-Ingliż
   Partijiet
   
      Rikorrenti: Bayern Innovativ — Bayerische Gesellschaft für Innovation und Wissenstransfer mbH (Nürnberg, il-Ġermanja) (rappreżentanti: A. Beschorner, B. Glaser, C. Thomas, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Il-parti l-oħra quddiem il-Bord ta' l-Appell: Life Sciences Partners Perstock N.V. (Amsterdam, l-Olanda)
   Talbiet tar-rikorrenti
   
               —
            
            
               tannulla d-Deċiżjoni ta' l-Ewwel Bord ta' l-Appell Nru R 1545/2006-1, tat-2 ta' Awwissu 2007, dwar it-trade mark Komunitarja Nru 3 585 957 “LifeScience”;
            
         
               —
            
            
               tiċħad kompletament l-oppożizzjoni Nru B 795 270 ta' l-intervenjenti;
            
         
               —
            
            
               tordna lill-UASI sabiex jirreġistra t-trade mark Komunitarja Nru 3 585 957 “LifeScience” kif ippubblikata;
            
         
               —
            
            
               tordna lill-parti l-oħra tbati l-ispejjeż tal-proċeduri quddiem il-Qorti tal-Prim'Istanza u tordna lill-intervenjenti tbati l-ispejjeż tal-proċeduri amministrattivi quddiem il-Bord ta' l-Appell.
            
         Motivi u argumenti prinċipali
   Applikant għat-trade mark Komunitarja: Ir-rikorrenti
   
      Trade mark Komunitarja kkonċernata: It-trade mark figurattiva Komunitarja li tikkonsisti f'rappreżentazzjoni kkulurita ta' katina tad-DNA spirali, forma ovali u tabella li fiha l-elementi verbali “LifeScience” miktuba fuq in-naħa ta' isfel għal prodotti u servizzi fil-klassijiet 16, 35, 36, 41, 42 — applikazzjoni Nru 3 585 957
   
      Proprjetarju tat-trade mark jew tas-sinjal iċċitat fil-proċeduri ta' oppożizzjoni: Life Sciences Partners Perstock N.V.
   
      Trade mark jew sinjal iċċitati: It-trade mark figurattiva Komunitarja li tikkonsisti fir-rappreżentazzjoni ta' mara mhux liebsa mdawra b' katina tad-DNA u li fiha l-elementi verbali “Life Sciences Partners”, għas-servizzi fil-klassijiet 35 u 36 — applikazzjoni Nru 2 136 026
   
      Deċiżjoni tad-Diviżjoni ta' l-Oppożizzjoni: tilqa' l-oppożizzjoni
   
      Deċiżjoni tal-Bord ta' l-Appell: jiċħad l-appell
   
      Motivi invokati: Ksur ta' l-Artikolu 8(1)(b) tar-Regolament tal-Kunsill (KE) Nru 40/94.